जीवन मूल्यों पर राष्ट्रीय सेमिनार लगाया
एलएलआरएमकॉलेज ऑफ एजुकेशन ढुडीके में राष्ट्र स्तरीय सेमिनार जीवन मूल्य पर करवाया गया।
इसका शुभारंभ मुख्यातिथि डॉ. मुकेश अरोड़ा (सरकारी कॉलेज लुधियाना), सीएल सचदेवा, प्रिं. डॉ. तृप्ता शर्मा, डॉ. उमेश कुमारी (कनवीनर), डॉ. सीमा चोपड़ा, बीके योगी पीयूष भाई, अशोक शर्मा की ओर से ज्योति प्रज्जवलित की गई। डॉ. तृप्ता सर्मा ने सेमिनार में आए अतिथियों डेलिगेट्स का स्वागत करते हुए कहा कि समाज में जागरुकता लाने के लिए इस प्रकार के विषयों पर चर्चा होनी चाहिए। डॉ. मुकेश अरोड़ा ने जीवन में मूल्यों को स्थापित करने के लिए अध्यापक को आदर्श के रूप में अपनी छवि को बनाने का आग्रह किया। रिसोर्स पर्सन बीके योगी पीयूश भाई ने मूल्यों की गहराई को बताते हुए 12 जीवन मूल्यों (शांति, जिम्मेदारी, ईमानदारी, सम्मान, आजादी, सहनशीलता, प्यार, सादगी, हंसी, एकता, विनम्रता) को विस्तार से बताते हुए इन मूल्यों को धारण करने के तरीकों के बारे में जानकारी प्रदान की। डॉ. सीमा चोपड़ा ने शिक्षा के क्षेत्र में मूल्यों को विद्यार्थियों में भरने के लिए शिक्षा पद्धति के अंदर कहा और किस प्रकार बदलाव लाना चाहिए इस विषय पर चर्चा की। इस समारोह के सम्माननीय अतिथि सीएल सचदेवा ने जीवनोपयोगी विषय पर सेमिनार करवाने के लिए कॉलेज प्रिंसिपल स्टाफ सदस्य को बधाई दी। इस सेमिनार का मंच संचालन डॉ. अजय राणा ने जीवनरूप से किया। इस समारोह में बीएड के पाठ्यक्रम पर आधारित पुस्तक वातावरण शिक्षा और आईसीटी शिक्षा का विमोचन मुख्यातिथि सीएल सचदेवा डॉ. मुकेश अरोड़ा ने किया।
जीवन मूल्य पर करवाए सेमिनार में पहुंचे मेहमानों का सम्मान करते हुए सदस्य।
कार्यक्रम
hin_Deva hin_Deva hin_Deva hin_Deva hin_Deva